તડપી-તડપીને મરી જાય તો તમને કેવું લાગે? બસ મારી સાથે પણ આવું જ થયું છે. નવ તારીખે અમારી સોસાયટીના એક કૂતરાએ મારી સામે જ તડપી-તડપીને પ્રાણ તજ્યો હતો. અવારનવાર સોસાયટીના કૂતરાઓની આ રીતે કરવામાં આવી રહેલી હત્યાને કારણે મેં આ વખતે નક્કી કર્યું છે કે જે કંઈ મારે સહન કરવું પડે, પણ આવા ર્નિદોષ પ્રાણીની હત્યા કરનારને હું સજા અપાવીને જ રહીશ. મને શંકા હતી જ કે પહેલાંની જેમ આ વખતે પણ કૂતરાઓને ઝેર આપવામાં આવ્યું છે એટલે હું પોલીસને સાથે લઈ પરેલની હૉસ્પિટલમાં કૂતરાનું પોસ્ટમૉર્ટમ કરવા માટે ગઈ હતી. આ વાતની સાબિતી આપતા પરેલ હૉસ્પિટલમાંથી આવેલા ફસ્ર્ટ પોસ્ટમૉર્ટમ રિપોર્ટમાં કૂતરાને ઝેર આપવામાં આવ્યું હોવાનું લખ્યું છે. હવે પોલીસ અને અમે કાલીનાના ફૉરેન્સિક રિપોર્ટની રાહ જોઈ રહ્યા છીએ. એ આવી જતાં પોલીસ આ કેસમાંની કાર્યવાહીમાં કોઈ ઢીલ નહીં છોડે. વારંવાર અમારી સોસાયટીના કૂતરાઓને કોઈ ઝેર આપીને મારી રહ્યું છે અને સોસાયટીના જ એક રહેવાસી પર શંકા હોવાનું પણ અમે પોલીસને જણાવ્યું છે.’